Ovo je Ana Hazare
i Ana Hazare bi lako mogao biti najsavremeniji
digitalni aktivista na svetu.
A ne biste znali gledajući ga.
Hazare je 77-godišnji indijski aktivista koji se bori
protiv korupcije i za društvenu pravdu.
2011. je vodio veliku kampanju
koja se bavila svakodnevnom korupcijom u Indiji,
temom koju indijska elita voli da ignoriše.
I, kao deo ove kampanje,
on je koristio svu tradicionalnu taktiku
koju bi dobar gandijevski organizator koristio.
Tako je štrajkovao glađu,
i Hazare je kroz gladovanje shvatio
da možda u ovo vreme,
u 21. veku,
štrajk glađu neće biti dovoljan.
Tako da je počeo da isprobava mobilni aktivizam.
Tako da je prva stvar koju je učinio bila da ljudima poruči:
"Ok, zašto mi ne biste poslali poruku
ukoliko podržavate
moju kampanju protiv korupcije?"
I tako je on ovo učinio, dao ljudima kratak telefonski broj,
i oko 80.000 ljudi je to učinilo.
Ok, to je za poštovanje,
ali je tada odlučio:
"Hajde da malo prilagodim moju taktiku."
Rekao je: "Zašto mi ne biste ostavili propušten poziv?"
Dakle, oni od vas koji su živeli na globalnom Jugu,
znaće da su propušteni pozivi
presudan deo globalne mobilne kulture.
Vidim ljude kako potvrdno klimaju glavom.
Ljudi stalno ostavljaju propuštene pozive:
ukoliko kasnite na sastanak
i samo želite da im poručite da stižete,
ostavite im propušten poziv.
Ukoliko nekoga viđate i samo želite da joj kažete: "Nedostaješ mi"
ostavlte propušten poziv.
I napomena kao savet za zabavljanje:
u nekim kulturama,
ukoliko želite da ljubavnika učinite srećnim,
pozovete ga i prekinete vezu. (Smeh)
Pa, zašto ljudi ostavljaju propuštene pozive?
Pa, razlog je naravno taj
da žele da izbegnu troškove
vezane za telefoniranje i slanje poruka.
Tako da kada je Hazare zamolio ljude da mu ostave propušten poziv,
hajde da pogađamo koliko je ljudi to zapravo i učinilo?
Trideset pet miliona.
Tako da je ovo jedna od najvećih organizovanih akcija u ljudskoj istoriji.
To je izvanredno.
I ovo prikazuje neobičnu snagu rastuće indijske srednje klase
i snage koju nose njihovi mobilni telefoni.
Ali on je ovo iskoristio,
Hazare je završio sa ogromnom CSV datotekom
mobilnih telefonskih brojeva, i iskoristio ju je
da na terenu razvije snagu stvarnih ljudi,
da izvede stotine hiljada ljudi na ulice Delhija
i da svakodnevnoj korupciji u Indiji da nacionalni značaj.
To je zaista upečatljiva priča.
A ovo sam ja kada sam imao 12 godina.
Nadam se da vidite sličnost.
A bio sam i aktivista,
i aktivista sam čitavog života.
Imao sam to zaista čudno detinjstvo
gde sam skitao po svetu
srećući svetske lidere i dobitnike Nobelove nagrade,
govorio o zaduženosti Trećeg sveta,
kako je tada bio nazivan,
i razoružanju.
Bio sam jako, jako ozbiljno dete. (Smeh)
I tada,
tokom ranih '90-ih,
imao sam sopstveno najsavremenije tehničko oruđe:
faks.
I faks je bio oruđe mog aktivizma.
I u to vreme, to je bio najbolji način
istovremenog prenosa poruka
velikim grupama ljudi.
Daću vam jedan primer faks kampanje koju sam vodio.
Bilo je predvečerje Zalivskog rata
i ja sam organizovao globalnu kampanju plavljenja hotela
Intekontinental u Ženevi,
gde su se Džejms Bejker i Tarik Azizi
sretali pred sam rat,
i ja sam mislio da ukoliko ih preplavimo faksovima,
zaustavićemo rat.
Pa, neiznenađujuće,
ta kampanja je bila u potpunosti neuspešna.
Za to ima puno razloga,
ali nema sumnje da je jedna brektava faks mašina
u Ženevi imala ograničen propusni opseg
u smislu njene sposobnosti da poruku prenese velikim grupama ljudi.
I tako, krenuo sam da otkrivam neka bolja oruđa.
Suosnovao sam Avaz koji koristi internet kako bi pokrenuo ljude
i sada ima gotovo 40 miliona članova,
i upravljam Purposom, koji je baza ovakvim
pokretima baziranim na tehnologiji.
I šta je pouka ove priče?
Da li je pouka,
znate šta, faks je prevaziđen mobilnim telefonima?
Ovo je još jedna priča o tek-determinizmu?
Pa, ja bih rekao da je ovo zapravo značajnije od toga.
Ja bih rekao da se tokom poslednjih 20 godina,
promenilo nešto osnovnije
od samo nove tehnologije.
Ja bih rekao da se dogodila suštinska promena
u odnosu moći
na svetu.
Pitajte bilo kojeg aktivistu kako da razumete svet,
i on će vam reći: "Pogledajte gde se nalazi moć,
ko je poseduje, kako se premešta".
I mislim da svi osećamo da se događa nešto značajno.
Tako smo Henri Tims i ja,
Henri je kolega graditelj pokreta,
razgovarali jednog dana i počeli da razmišljamo,
kako možemo da razumemo ovaj novi svet?
Kako možemo da ga opišemo
i strukturišemo kako bi ga učinili korisnijim?
Jer smo shvatili da su mnoge
lekcije koje smo otkrivali u različitim pokretima
zapravo primenjive širom sveta
u mnogim delovima društva.
Tako želim da vas upoznam sa ovim obrascem:
stara moć, sreće novu moć.
I hoću da govorim o tome šta je to danas nova moć.
Nova moć je razvoj
masovnog učešća i koordinacije jednakih,
to su dva ključna elementa
za kreiranje promene i menjanje rezultata.
I mi vidimo novu moć svuda oko sebe.
Ovo je Bepe Grijo
on je bio populistički bloger
koji je, uz pomoć minimalnog političkog aparata i nešto onlajn oruđa,
dobio više od 25 procenata glasova
na nedavnim izborima u Italiji.
Ovo je Erbienbi,
koji je tokom samo nekoliko godina
radikalno poremetio hotelsku industriju
ne posedujući ni kvadratni metar nekretnina.
Ovo je Kikstarter,
koji je, kao što znamo, sakupio više od milijardu dolara
od više od pet miliona ljudi.
Sada, mi smo upoznati sa svim ovim modelima.
Ali ono što je upadljivo su sličnosti,
strukturalne crte ovih novih modela
i kako se one razlikuju od stare moći.
Hajde da ovo malo pogledamo.
Stara moć se drži kao valuta.
Nova moć radi kao struja.
Staru moć poseduje nekolicina.
Novu moć ne poseduje nekolicina, nju čine mnogi.
Stara moć je u daunlodovanju,
nova moć je u aploudovanju.
I vidite čitav niz karakteristika koje možete da pratite,
bilo da su u medijima, politici ili obrazovanju.
Tako smo malo govorili o tome šta je to nova moć.
Hajde da za trenutak govorimo o tome šta to nova moć nije.
Nova moć nije vaša Fejsbuk stranica.
Uveravam vas da posedovanje strategije društvenih medija
ne može da vam omogući ništa više nego da daunlodujete
kao što ste činili kada ste imali radio.
Samo upitajte sirijskog diktatora Bašara al Asada,
uveravam vas da njegova Fejsbuk stranica
nije prigrlila moć učešća.
Nova moć nije sama po sebi pozitivna.
Zapravo, mi ne dajemo neku normativnu tvrdnju,
postoje mnoge dobre stvari u vezi sa novom moći,
ali ona može da dovede do lošeg ishoda.
Više učešća, više koordinacije,
ponekad deformiše rezultate
i postoje neke stvari,
kao, na primer, u medicinskoj profesiji
u čijoj blizini ne želimo novu moć.
I kao treće, nova moć nije neizbežni pobednik.
Zapravo, neiznenađujuće,
dok mnogi od ovih novih modela moći rastu,
ono što vidite je snažan napad
snaga stare moći.
Samo pogledajte ovu zaista interesantnu epsku borbu
koja se upravo sada vodi između Edvarda Snoudena
i Nacionalne agencije za bezbednost SAD-a.
Primetićete da je samo
jedna od ovih strana u egzilu.
I tako, nije sasvim jasno
da će nova moć biti nepobitni pobednik.
S tim u vezi, imajte na umu sledeće:
Mi smo na početku vrlo strme krive.
I razmišljate o nekim od ovih novih modela moći, zar ne?
One su poput nečijih
ideja iz garaže od pre nekoliko godina,
i sada tresu čitave industrije.
I tako, ono što je zanimljivo kod nove moći,
je kako se hrani sama sobom.
Kada jednom doživite novu moć,
skloni ste da je očekujete i želite više.
Tako, recimo da ste koristili platformu za pozajmljivanje novca peer-to-peer
poput Lending Tria ili Prospera,
tada ste shvatili da vam nije potrebna banka,
i ko uopšte hoće banku, zar ne?
I tako, to iskustvo vas ohrabruje,
čini da poželite više učešća
u različitim aspektima vašeg života.
I ono donosi vrednosni sistem.
Mi smo govorili o modelima
koje koristi nova moć,
o Erbienbiu, Kikstarteru.
A šta je sa vrednostima?
I ovo je rana skica
onoga kako izgleda nova moć.
Nova moć iznad svega ceni otvorenost.
To je gotovo religiozno verovanje u transparentnost,
vera da ukoliko nešto osvetlite,
ono će postati bolje.
I setite se da ovo nije bilo tačno u 20. veku.
Ljudi su verovali da gospoda treba da sede iza zatvorenih vrata
i donose pogodne sporazume.
Nova moć ceni neformalno, mrežno upravljanje.
Danas, ljudi nove moći ne bi nikada izmislili UN,
bilo to bolje ili gore.
Nova moć ceni učešće,
i nova moć je "učini sam".
Zapravo, ono što je interesantno kod nove moći
je da ona izbegava neke od profesionalizacija
i specijalizacija koje su bile
jako popularne u 20. veku.
Tako da ono što je interesantno u ovim
vrednostima i modelima nove moći
je šta one znače oragnizacijama.
Tako smo proveli neko vreme razmišljajući,
kako možemo da skiciramo organizacije
deo po deo, gde, suštinski
posmatramo vrednosti nove moći
i modele nove moći
i vidimo gde se nalaze različiti ljudi?
Počeli smo sa analizom SAD-a,
i dopustite da vam prenesem neke od zanimljivih nalaza.
Prvi je Epl.
U ovoj shemi mi smo zapravo opisali Epl
kao kompaniju stare moći.
To je zato što je ideologija Epla,
vodeća ideologija Epla
ideologija dizajnera proizvoda
perfekcioniste u Kupertinu.
Ona se zasniva na toj lepoj, savršenoj stvari koja nam iznenada dolazi
u savršenstvu.
I ona, kao kompanija, ne ceni otvorenost.
Zapravo, ona je vrlo tajnovita.
Sada, Epl je jedna od najuspešnijih kompanija na svetu.
Tako da vam ovo pokazuje da je još uvek moguće
slediti uspešnu strategiju stare moći.
Ali moglo bi se tvrditi da u ovom modelu postoje prave slabosti.
Mislim da je sledeće zanimljivo poređenje
ono između Obamine kampanje
naspram Obaminog predsedovanja.
(Aplauz)
Dobro, meni se predsednik Obama sviđa,
ali on se kandidovao imajući iza sebe novu moć, zar ne?
I rekao je ljudima,
mi smo oni koje smo čekali.
I koristio je masovno finansiranje
da bi pokretao kampanju.
Ali kada je postao predsednik,
upravljao je više-manje kao svi drugi predsednici.
I ovo je zasta vrlo interesantna pojava,
to je da kada nova moć dobije moć,
šta se dešava?
Ovo je shema koju treba da posmatrate
i razmislite gde se u tome nalazi
vaša organizacija.
I razmislite o tome gde bi trebala da bude
za pet ili deset godina.
Pa šta radite ukoliko ste stara moć?
Pa, ukoliko razmišljate, u staroj moći,
ovo se nama neće dogoditi.
Onda samo pogledajte u Vikipediji odrednicu za Enciklopediju Britaniku.
Dopustite da vam kažem, jako je tužno štivo.
Ali ukoliko ste stara moć,
najvažnija stvar koju možete da uradite je da zaposednete sami sebe
pre nego što vas drugi zaposednu,
pre nego što budete zaposednuti.
Zamislite da grupa ljudi koji najviše sumnjaju u vas
kampuje u središtu vaše organizacije
i postavlja najteža pitanja
i da mogu da vide sve što se dešava unutar vaše organizacije.
I pitajte ih, da li bi im se svidelo to što vide
i da li bi naš model trebalo da se promeni?
Šta ukoliko ste nova moć?
Da li to nova moć na talasu uspeha ide ka slavi?
Ja bih rekao ne.
Ja bih rekao da postoje neki vrlo stvarni izazovi
za novu moć u ovoj razvojnoj fazi.
Hajde da se za momenat zadržimo na primeru Okupirajmo Volstrit.
"Okupirajmo" je izuzetan primer nove moći,
najčistiji primer nove moći.
A ipak, nije uspeo da se utvrdi.
Tako da je energija koju je kreirao
bila odlična za fazu širenja,
ali oni su bili toliko predani učestvovanju,
da nikada nisu ništa završili.
I zapravo taj model
nam govori da je izazov upućen novoj moći:
kako koristite institucionalnu moć
a da ne budete institucionalizovani?
Na drugoj strani spektra je Uber.
Uber je neverovatan model
nove moći koja može da izuzetno raste.
Ta mreža postaje sve gušća i gušća
svakodnevno.
Ali ono što je zaista interesantno kod Ubera je
da on zapravo nije prihvatio vrednosti nove moći.
Ovo je pravi citat nedavne izjave generalnog direktora Ubera
i kaže: "Kada se jednom otarasimo momka iz kola" - misli na vozače -
"Uber će biti jeftiniji."
Dakle, novi modeli moći žive i umiru
snagom njihovih mreža.
Ukoliko vozači i korisnici
njihovih usluga zaista u njega veruju.
Jer oni nisu ogled u perfekcionizmu od glave do pete
njihova suština je mreža.
I tako, izazov,
i ovo je zašto ni na koji način nije iznenađujuće
što se Uberovi vozači ujedunjuju u sindikat.
To je izvanredno.
Uberovi vozači se okreću protiv Ubera.
A izazov za Uber -
ovo za njih nije jednostavna situacija -
je taj što su oni zaglavljeni u široj superstrukturi
koja je zapravo stara moć.
Oni su sakupili više od milijardu dolara na tržištu kapitala.
Ova tržišta očekuju finansijsku dobit,
i način na koji vas teraju da je ostvarite
je tako što pritiskaju i pritiskaju
vaše korisnike i vozače
kako bi se ostvarila veća vrednost
i davala ta vrednost investitorima.
Tako da je, po mom mišljenju veliko pitanje budućnosti nove moći:
da li će stara moć prosto isplivati?
Dakle, da li će elite nove moći jednostavno postati
stara moć i pritisak?
Ili da li će ova baza nove moći da uzvrati udarac?
Da li će sledeći veliki Uber
biti u suvlasništvu Uberovih vozača?
I mislim da će ovo biti jako interesantno
strukturalno pitanje.
Konačno, mislite o novoj moći
kao nečemu većem od samo
entiteta koji poboljšava stvari
koje čine da imamo malo bolji korisnički doživljaj.
Moj poziv na delanje upućen novoj moći
je da ne bude ostrvo.
Mi danas u svetu imamo krupne strukturalne probleme
kojima bi od izuzetne koristi bili
različiti oblici masovnog učešća
i koordinacije jednakih
koje ovi igrači nove moći
tako dobro znaju da generišu.
I nama je jako potrebno da oni preokrenu svoje energije i moć
ka velikim, kako bi ekonomisti mogli reći
problemima javnog dobra,
koji su često iza tržišta
na kojima se investitori mogu lako pronaći.
I mislim da ukoliko možemo da to uradimo,
mogli bismo da suštinski promenimo
ne samo ljudski osećaj sopstvene sile i moći
jer mislim da ono što je najlepše kod nove moći,
je što se ljudi osećaju moćnijima -
ali mi bismo isto mogli biti sposobni da promenimo
način na koji se međusobno odnosimo
i na koji se odnosimo prema vlasti i institucijama.
I, za mene je to
apsolutno vredno pokušaja.
Mnogo vam hvala.
(Aplauz)